《惠山》
宋代·张侃

胜槩弃道旁，翠色空萧爽。泉经古涧流，鸟趁枯藤上。

俗眼眩浮华，红妆围翠幌。入山恐太深，更肯契心赏。

山灵亦退听，佳名虑标榜。断绠汲寒深，随人堕世网。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。